laion/Wikipedia-Exotic huggingface dataset:
Plamen Orešarski

Plamen Orešarski (bulgaaria keeles Пламен Василев Орешарски; sündinud 21. veebruaril 1960) on Bulgaaria poliitik, kes oli 29. maist 2013 kuni 6. augustini 2014 Bulgaaria peaminister. Aastatel 2005–2009 oli ta rahandusminister. Ta ei kuulu ühtegi parteisse. 23. juulil 2014 esitas ta koos oma valitsusega tagasiastumispalve, kuid jätkas kuni uue ajutise valitsuse moodustamiseni valitsusjuhi kohuste täitmist.
CGS-süsteem

CGS-süsteem on mõõtühikute süsteem, mille põhiühikud on pikkusühik sentimeeter, massiühik gramm ja ajaühik sekund. CGS-süsteemi lõi 1832. aastal C. F. Gauss. Selle süsteemi füüsikalistel alustel põhineb MKSA-süsteem.
Gagauusid

Gagauusid (endanimetus Gagauzlar) on turgi rahvas, kes elab peamiselt Moldova eristaatusega autonoomses piirkonnas Gagauusias (Gagauz-Yeri). Gagauusid räägivad turgi keelte oguusi rühma kuuluvat gagauusi keelt ja vene keelt. Gagauuside üldarv on umbes 250 000. Neist elab Moldovas 171 000, suuremad rühmad elavad veel Ukrainas (32 000), Türgis (14 000), Bulgaarias (12 000) ja Venemaal (11 000). Eestis elas 2011. aasta rahvaloenduse andmetel 35 gagauusi. 2021. aasta rahvaloenduse andmetel elas Eestis 46 gagauusi (22 meest ja 24 naist). Neist 12 emakeel oli gagauusi keel ja 8 olid Eesti kodanikud. Suurem osa gagauusidest on õigeusulised kristlased. Gagauusi Vabariik Päring Statistikaameti andmebaasist https://andmed.stat.ee/et/stat/rahvaloendus__rel2021__rahvastiku-demograafilised-ja-etno-kultuurilised-naitajad__rahvus-emakeel/RL21442/table/tableViewLayout2
MKSA-süsteem

MKSA-süsteem on mõõtühikute süsteem, mille põhiühikud on pikkusühik meeter, massiühik kilogramm, ajaühik sekund ja elektrivoolu tugevuse ühik amper. Itaalia teadlane Giovanni Giorgi lõi 1902. aastal CGS-süsteemi füüsikalistel alustel mõõtühikute süsteemi põhiühikutega meeter, kilogramm ja sekund. Rahvusvaheline Elektrotehnikakomisjon võttis selle MKS-süsteemina vastu 1935. aastal. Kui 1946. aastal täiendati süsteemi elektriliste suuruste põhiühiku ampriga, saadigi MKSA-süsteem. MKSA-süsteemi edasiarendusena loodi rahvusvaheline ühikusüsteem SI.
Portland (Colorado)

Portland on asula Ameerika Ühendriikides Colorado osariigis Ouary maakonnas Ouray ja Ridgway linna vahel. Elanike arv oli 2010. aasta rahvaloenduse järgi 135. 2016 U.S. Gazetteer Files 2020 United States Census, vaadatud 1.01.2022.
Alain Chervet

Alain Chervet (sündinud 28. augustil 1990) on Šveitsi poksija. Chervet oli Šveitsi meister kergekaalus (kuni 60 kg) 2009. aastal. Ta sai Šveitsi meistrivõistlustel 2. koha kergekaalus (kuni 60 kg) 2008. aastal ning I kergekeskkaalus (kuni 64 kg) aastatel 2011 ja 2012. Chervet poksib alates detsembrist 2012 elukutselisena. Ta on seni (kuni 12. september 2013) osalenud kokku 5 kohtumisel ning võitnud neist 4 (need kõik nokaudiga) kohtumist ja viigistanud 1 kohtumise. Alain Chervet' isa Walter ning lelled Ernest, Fritz ja Paul on samuti tuntud Šveitsi poksijad. Šveitsi meistrivõistlused poksis 2009. aastal. Tulemused inglise keeles Šveitsi meistrivõistlused poksis 2008. aastal. Tulemused inglise keeles Šveitsi meistrivõistlused poksis 2011. aastal. Tulemused inglise keeles Šveitsi meistrivõistlused poksis 2012. aastal. Tulemused inglise keeles Alain Chervet veebisaidil BoxRec (inglise)
Pittakos

Pittakos Mytilenest (umbes 648 eKr – umbes 569 eKr) oli vanakreeka poliitik ja üks seitsmest targast. Arvatavasti oli Pittakos aristokraatlikku päritolu. Tema ema pärines Lesbose saare ülikutest ja isa Traakia kesk- või ülemklassist. Pittakose poliitilised vastased väitsid seevastu, et ta olevat olnud madalat päritolu ning veetnud oma lapsepõlve õnnetult ja alanduses. Pittakos koolitas ennast ise ja reisis palju. Pittakos valiti Mytilene valitsejaks peale ateenlaste sõjakäiku Lesbosele, kus Pittakos tõestas ennast eduka väejuhina. Väidetatavasti valitses ta õigluse vaimus, edendas linna kaubandust ning koostas uusi seadusi. Näiteks andis ta välja seaduse, mis sätestas topeltkaristuse kõigi purjuspäi sooritatud kuritegude eest. 589 eKr valiti ta Mytilene aisymnentes'eks, kellele usaldati sisetülide ajal linnas absoluutne võim. Kui Pittakos tundis, et on oma poliitilise programmi ammendanud, astus ta omal algatusel tagasi ja veetis viimased kümme aastat lihtkodanikuna. Ta kinkis vabaduse oma poja mõrtsukale, öeldes põhjenduseks, et "andestus on parem kui kahetsus". Pittakose hauakivile on graveeritud epigramm: "Siiraste pisaratega leinab pühitsetud Lesbos Pittakost, kelle ta sünnitas ja kes nüüd on surnud." Georgios Papadogeorgos, "Vana-Kreeka suurkujud: Elu ja looming", lk 14-15. Tõlkinud Anneli Kritšmann. Kirjastus Ilo, 2004.
Valens

Valens (täisnimi Flavius Julius Valens Augustus; 328 Cibalae – 9. august 378 Adrianoopol) oli Ida-Rooma keiser aastatel 364–378. Ta oli keiser Valentinianus I noorem vend, kelle Valentinianus troonile saades oma kaasvalitsejaks nimetas ja Rooma riigi idaosa valitsema määras. Tema valitsusaega iseloomustasid pidevad sise- ja väliskonfliktid: aastatel 365–366 toimunud Procopiuse mäss, alates 367. aastast konfliktid Sassaniidide riigiga ja alates 376. aastast kaitsesõda pealetungivate läänegootide vastu. Valens langes 378. aastal toimunud Adrianoopoli lahingus, kus Rooma väed läänegootidelt hävitavalt lüüa said.
Janis Kukk

1998. aastal lõpetas Kanepi Gümnaasiumi 2001. aastal Võrumaa Kutsehariduskeskuse puidutöötlemise tehnoloogia eriala 2005. aastal Eesti Maaülikooli metsamajanduse eriala 2012–2016 Eesti Reformierakonna Kanepi piirkonnaorganisatsiooni esimees 2011–2016 Riigikantselei, peaministri nõunik 2009–2013 Kanepi vallavolikogu liige, haridus-, noorsoo- ja kultuurikomisjoni aseesimees 2008–2014 Eesti Keskkonnauuringute Keskus (Tartu Keskkonnauuringute Keskus), nõukogu liige 2007–2011 Eesti Metsakorralduse OÜ, metsakorraldaja [1] 2006–2011 Reformierakonna Põlvamaa arendusjuht 2004-... Reformierakonna liige Jalgrattasõit ja suusatamine. [2] [3]
Bauhof

Bauhof Group AS (varem Ehitus Service) on ehitusmaterjalide ja aiakaupade jaekaubandusettevõte, mis kasutab ka kaubamärki Aiaparadiis. 2000. aastal asutatud ettevõttel on 13 kauplust, millega see on Eesti suurim ehitus- ja aiakaupluste kett. Ettevõttes töötab ligi 500 inimest. Rahvusvahelisel DIY-kaubanduskontseptsioonil põhinev Bauhofi kauplustekett pakub ehitus-, viimistlus-, aia- ja kodukaupu. Aastal 2002 avas Ehitus Service Tallinnas oma esimese ehituskaupluse. Ehitus Service tõi turule uue kontseptsiooni "do it yourself " ('tee seda ise'), kus rõhk oli suurel sortimendil ja avaratel müügipindadel. 2007. aastal sai ettevõtte nimeks Bauhof (saksa keeles 'ehitushoov'). 2010. aastal ostis Bauhof ära As Devestile kuulunud Ehitusmarketi kauplused Keilas ja Laagris ning viis need Bauhofi nime alla. Nüüd on Bauhof puhtalt Eesti kapitalil põhinev ettevõte. "Bauhofi tutvustus". Originaali arhiivikoopia seisuga 29. mai 2013. Vaadatud 30. juunil 2013. Koduleht
Isekas geen

"Isekas geen" (ingliskeelse originaalpealkirjaga "The Selfish Gene") on Briti evolutsioonibioloogi Richard Dawkinsi 1976. aastal ilmunud populaarteaduslik raamat evolutsiooni mehhanismidest. Teos on eesti keeles ilmunud kirjastuses Varrak 2014. aastal, tõlkija Lauri Laanisto, ISBN 9789985329986 .
Ameerika Sotsioloogiaassotsiatsioon

Ameerika Sotsioloogiaassotsiatsioon (American Sociological Association; lühend ASA) on USA mittetulundusühing, mis tegeleb sotsioloogia edendamisega. See asutati 1905 Ameerika Sotsioloogiaseltsi (American Sociological Society) nime all. Ametlik koduleht
Toomas Kitsing

Toomas Kitsing (1939–1968) oli Eesti kergejõustiklane, varasem Eesti rekordi omanik 100 m jooksus. Toomas Kitsing (sündinud 1963) on Eesti endine autosportlane.
Anton Heidrich

Anton Heidrich (4. november 1636 Tallinn – 8. mai 1692 Keila) oli Eesti vaimulik. Ta õppis Tallinna gümnaasiumis. Immatrikuleeriti Tartu Ülikooli 15. veebruaril 1653, Greifswaldi ülikooli 26. augustil 1655, Helmstedti ülikooli 22. juunil 1657 ja Königsbergi ülikooli 16. jaanuaril 1658, ta on õppinud ka Rostocki ülikoolis. Ordineeriti 13. märtsil 1659 õpetajaks. Ta oli aastatel 1659–1692 (kutsuti 26. jaanuaril 1659) Keila Miikaeli koguduse õpetaja; lisaks oli ta 4. veebruarist 1674 Lääne-Harju praostkonna praost ja 15. veebruarist 1674 Eestimaa konsistooriumi assessor. Ta koostas matusetrükise piiskop Helwigi abikaasa Elisabeth Herzbergi (Reval 1677) ja oli üks autoritest piiskop Helwigi väljaandes De officio Christ theses theologicae. Proponente et dirigente Jac. Helwigio. (Reval, 1680); andis välja ühepoognalise tabel-katekismuse saksakeelse pealkirjaga: Erklärung des ganzen Catechismus in einer Tabelle von einem Bogen auf sechs Tage, mit einem Bilde und mit Liedern zur Enklärung. Reval, 1688 (säilinud Kirjandusmuuseumi arhiivkogus). Kuulus aastal 1682 sinodil moodustatud Uue Testamendi eestikeelse tõlke käsikirja revideerimise komisjoni. Aastast 1685 kuulus Uue Testamendi tõlke revideerija hulka. Ta etendas keskset osa tülis, mis puhkes aastast 1687 Liivimaa ja Eestimaa pastorite vahel eesti kirjakeele ning piiblitõlke pärast. Aastal 1689 esitas ta revideeritud eestikeelse Uue Testamendi puhtakskirjutatult Markuse ja Luuka evangeeliumi. Tema vend Johann Heidrich oli Harju-Jaani koguduse õpetaja. Liivi Aarma Põhja-Eesti vaimulike lühielulood 1525-1885 Tallinn 2007
Camporotondo di Fiastrone

Camporotondo di Fiastrone on vald Itaalias Marche maakonnas Macerata provintsis. Fiastrone jõe kallastel asuva Camporotondo di Fiastrone kõrgus merepinnast on 335 meetrit. Asustus­tihedus on keskmiselt 54 inimest ruutkilomeetri kohta. Camporotondo di Fiastrone piirneb järgmiste omavalitsusüksustega: Belforte del Chienti, Caldarola, Cessapalombo, San Ginesio, Tolentino. https://demo.istat.it/?l=it  Camporotondo di Fiastrone – pildid, videod ja helifailid Wikimedia Commonsis Koduleht (itaalia keeles)
Camp Bird

Camp Bird on asula Ameerika Ühendriikides Colorado osariigis Ouary maakonnas Ouray ja Telluride'i linna vahel Thistledownist läänes. Camp Bird on endine kaevanduslinn. Tänapäeval on asulasse jäänud vähe inimesi.
Thistledown

Thistledown on asula Ameerika Ühendriikides Colorado osariigis Ouary maakonnas Ouray linna ja Camp Birdi asula vahel.
Loghill Village

Loghill Village on asula Ameerika Ühendriikides Colorado osariigis Ouary maakonnas. Elanike arv oli 2010. aasta rahvaloenduse järgi 521. Aastal 2000 oli elanike arv 311.
Eldredge

Eldredge on asula Ameerika Ühendriikides Colorado osariigis Ouary maakonnas Colona ja Ridgway asula vahel Ridgway State Parkist põhjas.
AC4

AC4 on Rootsi hardcore punk'i ansambel, mis asutati 2008. aastal Umeås. Dennis Lyxzén – laulja Karl Backman – kitarrist Christoffer Röstlund Jonsson – basskitarrist (alates 2012) Fredrik Lyxzén – trummar (alates 2013) Dennis Lyxzén Karl Backman Christoffer Röstlund Jonsson Fredrik Lyxzén "AC4" (Ny Våg 2009, Deranged Records 2010, Shock Records 2011) "Burn the World" (Ny Våg, Deathwish Inc. 2013) "AC4 / SSA" (Aniseed 2010) "Umeå Hardcore EP" (P. Trash 2010) "AC4 "Burn The World" LP out soon from a partnership of Deathwish & Ny Vag". Originaali arhiivikoopia seisuga 18. märts 2013. Vaadatud 30. mail 2013. AC4 info AC4 Discography at Discogs AC4: Stay wild! AC4 interview INTERVIEW: AC4 "AC4 album out in time for Australian tour". Originaali arhiivikoopia seisuga 3. märts 2011. Vaadatud 30. mail 2013. http://www.facebook.com/AC4official
Dallas (Colorado)

Dallas on endine asula Ameerika Ühendriikides Colorado osariigis Ouary maakonnas. Asub 3 miili (5 kilomeetri) kaugusel Ridgwayst põhjas. Dallas asutati 1880 ja nimetati USA asendipresidendi George M. Dallase järgi. 2. aprillil 1887 ehitati läbi linna raudteeliin, mida haldas Denveri ja Rio Grande Lääne Raudteekompanii.
Colona

Colona on asula Ameerika Ühendriikides Colorado osariigis Ouary maakonnas. Elanike arv oli 2010. aasta rahvaloenduse järgi 30.
Sneffels

Sneffels on endine asula USA-s Colorado osariigis Ouary maakonnas Camp Birdi asulast läänes. Sneffels asutati 1875. aastal. Asula on saanud nime Mount Sneffelsi järgi. Tippajal 1880. aastatel elas asulas umbes 2000 inimest. Osa hoonetest on säilinud. "Sneffels". ghosttowns.com. Vaadatud 9.08.2013.
Mount Sneffels

Mount Sneffels on mägi Ameerika Ühendriikides Colorado osariigis San Juani mägede põhjaosas. Mägi asub Mount Sneffelsi ürgloodusealal Ouray maakonnas 8 kilomeetri kaugusel Ourayst läänes. Mäe kõrgus on 4315 meetrit. Mägi on Ouray maakonna kõrgeim koht.
New Brunswick

New Brunswicki provints on 1. järgu haldusüksus Kanadas. New Bruinswick on Kanada üks kolmest mereprovintsist. New Brunswick piirneb põhjas Québeci provintsiga, idas Nova Scotiaga, kirdes Saint Lawrence'i lahega, kagus Fundy lahega ja läänes Ameerika Ühendriikide osariigi Maine'iga. 83% provintsist on kaetud metsaga, provintsi põhjaosa läbivad Apalatšid. Elanike arv on 2021. aasta rahvaloenduse kohaselt 775 610. See on elanike arvult Kanada kaheksas provints. Pindala on 72 907 km², millega on see pindalalt kolmas väikseim provints Kanadas. Provintsi nimi pärineb ajaloolise Saksamaa osa Braunschweigi ümbruskonnast (nii inglise kui ka prantsuse keeles on selle koha nimi Brunswick). See on ainuke Kanada provints või ala, mis on ametlikult kakskeelne (nii inglise kui ka prantsuse keel on võrdõiguslikud). Provints on jagatud 15 maakonnaks: Alberti maakond Carletoni maakond Charlotte'i maakond Gloucesteri maakond Kenti maakond Kingsi maakond Madawaska maakond Northumberlandi maakond Queensi maakond Restigouche'i maakond Saint Johni maakond Sunbury maakond Victoria maakond Westmorlandi maakond Yorki maakond Kohalikke omavalitsusi on 104, mis hõlmavad provintsi pindalast 10,9%, kuid kus elab 69,5% provintsi elanikkonnast. Kanada mereprovintsid New Brunswicki turismileht
Garald Kruger

Garald Kruger (ka Harald Krüger ja Harald Kruger; 19. veebruar 1929 Leningrad – 1. detsember 2015) oli Eesti NSV raudteelane ning partei- ja riigitegelane. Ta lõpetas aastal 1948 Tallinna 32. Keskkooli ja aastal 1953 Leningradi Raudteeinseneride Instituudi ja NLKP KK juures asuva Kõrgema Parteikooli. Aastatel 1953–1963 töötas ta Tallinna Veduridepoos operaatorina, vedurijuhi abina, soojustehnika masinist-instruktorina ja depoo ülemana ning Eesti Raudteekonna veduriteenistuse ja energeetikamajanduse peainseneri ja ülemana. Aastatel 1963–1974 oli ta EKP Keskkomitee tööstus- ja transpordiosakonna juhataja asetäitja ning 1974–1979 Eesti NSV autotranspordi ja maanteede ministri esimene asetäitja. 1979–1988 oli ta Eesti NSV autotranspordi ja maanteede minister ja 1988–1989 Eesti NSV Ministrite Nõukogu Riikliku Transpordikomitee esimees. Hiljem tegutses ta eraettevõtluses. Ta oli aastatel 1956–1990 NLKP liige, ta oli EKP Keskkomitee liige. Ta oli Eesti NSV Ülemnõukogu X ja XI koosseisu saadik. Harald Kruger suri 1. detsembril 2015 ja ta maeti 8. detsembril 2015 Metsakalmistule. Tema tütar on ajaloolane ja ettevõtja Elvira Liiver Holmström. orden Austuse märk http://www.kalmistud.ee/haudi?action=hauaplats&filter_hauaplats_hauaplats=423896 Eesti majanduse biograafiline leksikon 1951-2000. AS Kirjastus Ilo. 2003
Harald Krüger

Harald Krüger on mitme tuntud inimese nimi: Harald Krüger (1929–2015) oli Eesti NSV raudteelane, partei- ja riigitegelane; Harald Krüger (sündinud 1957) on Saksamaa poliitik; Harald Krüger (sündinud 1965) on saksa autoinsener ja ärijuht.
Nordic Association for Semiotic Studies

Nordic Association for Semiotic Studies on Põhja-Euroopa maade semiootikute akadeemiline ühing. Selts on asutatud aastal 1987. Ühing haarab ka Eestit. Seltsi esimene president oli Dinda Gorlée. Seltsi praegune president on alates 2011. aastast Luis Bruni, enne teda Göran Sonesson. Ühingu koduleht
Carl Robert Jakobsoni Talumuuseum

Carl Robert Jakobsoni Talumuuseum on aastal 1948 asutatud muuseum, mis asub Vändra kihelkonnas Pärnumaal, praeguse haldusjaotuse järgi Kurgja külas Põhja-Pärnumaa vallas Pärnu maakonnas. Muuseumi põhiülesanne on põhikirja järgi "jäädvustada Carl Robert Jakobsoni ja tema perekonna elu ning tegevust iseloomustavat ainestikku, koostöös teiste asutuste, organisatsioonide ja isikutega koguda ja säilitada 19. sajandi teise poole talupidamist ja elukeskkonda kajastavat kultuuriväärtuslikku materjali ning korraldada nende vahendamist üldsusele teaduslikul, hariduslikul ja meelelahutuslikul eesmärgil". Alates 2018. aasta 1. jaanuarist on Carl Robert Jakobsoni Talumuuseum Sihtasutus Eesti Maaelumuuseumid struktuuriüksus. Kurgja-Linnutaja talu häärber talvel Pukksild Kurgjal Kurgja-Linnutaja talu heinaküün https://www.riigiteataja.ee/akt/13290063 (vaadatud 30.05.2013) "Sihtasutuse Eesti Maaelumuuseumid koduleht". Originaali arhiivikoopia seisuga 15. märts 2018. Muuseumi koduleht (vaadatud 30.05.2013) C. R. Jakobsoni kirjutuslaud. Vaade kirjutustoa ekspositsioonile. // C. R. Jakobsoni Talumuuseumi fotokogu. CRJM F TR I 18 F 315 Kirjutuslaua garnituur, kingitud C. R. Jakobsonile J. Köleri poolt. // C. R. Jakobsoni Talumuuseumi fotokogu. CRJM F TR I 15 F 312
Eesti Tuletõrjemuuseum

"Tuletõrjemuuseum" suunab siia. Oisus asuva muuseumi kohta vaata artiklit Oisu Tuletõrjemuuseum. Järva-Jaanis asuva kohta vaata artiklit Järva-Jaani Tuletõrjemuuseum. Eesti Tuletõrjemuuseum on 1974. aastal Eesti Vabariikliku Vabatahtliku Tuletõrje Ühingu asutatud Tallinna Tuletõrjemuuseumi õigusjärglane. Tuletõrjemuuseumi ekspositsioon tutvustab Eesti tuletõrje ajalugu keskajast kuni tänapäevani, säilitamisel on ligemale 60 000 museaali, sealhulgas haruldasi tulekustutusvahendeid ja tuletõrjetehnikat 19.-20. sajandist . Tuletõrjemuuseum asutati 30. oktoobril 1974 eesmärgiga populariseerida tuletõrje tegevust, uurida ja jäädvustada tuletõrje ajalugu ja tõhustada tulekahjude ennetustööd. Tegemist on ühe vanima tuletõrjemuuseumiga Ida-Euroopas. Muuseum tegutses 2003. aastani Vana-Viru tänaval asuvas 1872. aastal ehitatud tuletõrjehoones. 1978. aastal nimetati ümber Eesti NSV Tuletõrjemuuseumiks ning aastal 1989 Eesti Tuletõrjemuuseumiks. Aastatel 1991–2003 oli Eesti Tuletõrjemuuseum Päästeameti haldusalas ning aastatel 2003–2013 tegutses Siseministeeriumi haldusalas oleva riigiasutusena . 2007. aastal lõpetas Tallinna Tuletõrjeühing, kelle omandusse anti Vana-Viru tänava tuletõrjehoone Tuletõrjemuuseumiga pindade kasutamise lepingu. 2007. aastal reorganiseeriti Tuletõrjemuuseum Siseministeeriumi initsiatiivil Eesti Siseturvalisuse Muuseumiks, mis tegutses oma võimaluste piires Päästeameti hoones aadressil Raua 2, kus avati teisel korrusel väike väljapanek. Alates 1. novembrist 2013 sai muuseumist Päästeameti osa ning see kannab taas nime Eesti Tuletõrjemuuseum . Tulevikus on kavas laiendada väljapanekut Raua tänava tuletõrjehoones, muuhulgas võtta kasutusele 1939. aastal valminud voolikutorn ning laiendada ajaloolise tuletõrjetehnika väljapanekut . Tuletõrjemuuseum asub 1936.–1939. aastal ehitatud tuletõrjehoones (arhitekt Herbert Johanson) Oisu tuletõrjemuuseum (Türi vallas) http://www.tuletorjemuuseum.ee/?s=9 (vaadatud 30.05.2013) http://www.tuletorjemuuseum.ee/?s=1(vaadatud 3.051.2014) name=http://www.tuletorjemuuseum.ee/?s=24(vaadatud 3.051.2014) name=http://www.rescue.ee/45244(vaadatud[alaline kõdulink] 3.051.2014) Muuseumi koduleht (vaadatud 30.05.2013)
Ennistuskoda KANUT

Ennistuskoda KANUT on aastal 1990 asutatud ja Kultuuriministeeriumi haldusalas tegutsev asutus, mis asub Tallinnas. Asutuse põhiülesanne on põhikirja järgi "kultuuriväärtusega asjade uurimine, konserveerimine, restaureerimine ja digiteerimine Kultuuriministeeriumi valitsemisalasse kuuluvate riigimuuseumide tellimusel" (vaadatud 30.05.2013). http://www.kanut.ee/index.php/dokumendid/pohimaeaerus1-5[alaline kõdulink] (vaadatud 30.05.2013) Asutuse koduleht (vaadatud 30.05.2013)
Järvakandi Klaasimuuseum

Järvakandi Klaasimuuseum on muuseum, mis asub Rapla maakonnas Kehtna vallas Järvakandi asulas. Muuseumi põhikirjas on sõnastatud, et teemamuuseumina on Järvakandi Klaasimuuseumi missioon koguda, hoida, uurida, säilitada ja tutvustada klaasi ajalugu Eestis, sealhulgas Eesti klaasitööstuste ajalugu. Muuseumi tegevuse eesmärk on nii kodupaiga mineviku kui kaasaja kultuuriväärtuste väljavalimine, kogumine, lahtimõtestamine ja edasiandmine ning olla selle kaudu ühiskonna kollektiivse mälu säilitajaks ja kujundajaks. Muuseum keskendub lisaks Eesti klaasitööstuste ajaloole ka Järvakandi klaasitööstuse ajaloole ja tänapäevale, Järvakandi alevi kujunemisloole ning selle kultuuri-, haridus- ja spordiloole, samuti Järvakandi ümbruskonna ajaloole. Muuseumikompleksi kuuluvad täna kaks näitusemaja ja klaasikoja hoone. Muuseum on hooajal avatud K, N, R 11-18 ja L 11-15. Väljaspool hooaega on muuseum avatud etteteatamisel. Klaasimuuseumi põhikirja kinnitamine. Riigi Teataja. Vaadatud 02.03.18. Muuseumi koduleht
Belforte del Chienti

Belforte del Chienti on vald Itaalias Marche maakonnas Macerata provintsis, umbes 27 kilomeetri kaugusel provintsi keskusest edelas. Chienti jõe kallastel asuva Belforte del Chienti kõrgus merepinnast on 347 meetrit. Asustus­tihedus on keskmiselt 117 inimest ruutkilomeetri kohta. Belforte del Chienti piirneb järgmiste omavalitsusüksustega: Caldarola, Camporotondo di Fiastrone, Serrapetrona, Tolentino. Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it  Belforte del Chienti – pildid, videod ja helifailid Wikimedia Commonsis Koduleht (itaalia keeles)
Eureka maakond

Eureka maakond (Eureka County) on maakond USA-s Nevada osariigis. Maakonna halduskeskus on Eureka. Maakonna pindala on 10 286 km². Veepindala on 10 km². 2010. aasta rahvaloenduse andmetel on seal 1987 elanikku. 2000. aastal oli elanikke 1651. Elko maakond (põhjas ja kirdes) White Pine'i maakond (idas) Nye maakond (lõunas) Landeri maakond (läänes) Eureka maakond moodustati 1873. aastal Landeri maakonna idaosast. Maakond moodustati pärast hõbeda avastamist. Hõbedaleiukoht asus aga Austini asulast enam kui 100 miili (160 kilomeetri) kaugusel läänes. Uus kaevanduslinn asus liiga kaugel, et kasu sisse tuua, ja loodi uus maakond. Maakond on saanud nime Antiik-Kreeka väljendi eureka järgi, mis tähendab "olen leidnud"[viide?]. Seda väljendit kasutati varem Californias ja muudes kohtades. Eureka on alati olnud maakonna halduskeskus. Toiyabe'i metsakaitseala (osa) 2020 United States Census, vaadatud 1.01.2022. Eureka maakonna koduleht (inglise keeles)
MTÜ Eesti Mootorispordi Ajalugu

MTÜ Eesti Mootorispordi Ajalugu (ka: Mootorispordi Muuseum) on mittetulundusühing, mis peab Mootorispordi Muuseumi (MOMU) Ellamaa elektrijaamas. Ühing asutati 2002. aastal. Ühing on liitunud Eesti Muuseumide Infosüsteemiga (MuIS). Arno Sillat, Eestimaa Spordihing 2017 http://muis.ee/jamwiki-1.0.7/ee[alaline kõdulink] (vaadatud 30.05.2013) 28. detsember 2017, Eestimaa Spordihing 2017 on Arno Sillat, msport.ee Eesti Mootorispordi Muuseumi veeb Kirje spordiregistris "Mootorispordi muuseum tulekul" Eesti Spordimuuseum 20.09.2007
Mõniste Talurahvamuuseum

Mõniste Talurahvamuuseum (endise nimega Mõniste muuseum) on Eesti vanim vabaõhumuuseum. Muuseum asub Võru maakonnas Rõuge vallas Kuutsi külas. Muuseumile pani aluse Alfred Lepp 1948. aastal. Mõniste Talurahvamuuseumis näeb sealse kandi rahva elu-olu kiviajast kuni 20. sajandi keskpaigani. Näha saab püstkodasid, rehielamut, aitasid, suitsusaunasid. Muuseumi osaks on 80 aastat tagasi talumeeste loodud ühistu kauplus, mis suleti enne Teist maailmasõda, kuid tegutseb nüüd taas külapoena, kus on taasloodud omaaegne poeinterjöör. Aastast 1961 oli muuseum Kreutzwaldi memoriaalmuuseumi filiaal. Alates 2015. aastast kuulub muuseum Võru Instituudi muuseumiosakonda. Muuseum on üks neljast Vana-Võromaa muuseumist: Dr. Fr. R. Kreutzwaldi memoriaalmuuseum, Vana-Võromaa kultuurikoda, Karilatsi Vabaõhumuuseum. http://www.monistemuuseum.ee/ajalugu (vaadatud 30.05.2013) Muuseumi koduleht